cyanic-selkie/wikianc huggingface dataset:
Kaukana tasapainosta
Ilmaisulla kaukana tasapainosta tarkoitetaan systeemin epätasapainotilaa, jossa systeemin rajoja ja rakenteita koettelevat ulkoiset paineet. Kompleksisuusteoriassa kysymys on järjestelmistä, jotka vaihtavat energiaa, materiaa tai informaatiota ympäristönsä kanssa ja jotka kykenevät luomaan epätasapainosta uusia rakenteita ja järjestystä. "Kaukana tasapainosta" voidaan ymmärtää myös systeemin sisäiseksi ristiriidaksi ja itseorganisoitumisen välttämättömäksi edellytykseksi.
Jukka Malmivaara
Sotilaana
Jatkosodan päätyttyä Malmivaara otti esimiestensä kehotuksesta vastuulleen salaisen asekätkennän organisoinnin Keski-Suomen alueella. Tämän seurauksena hän joutui usean muun Suomen armeijan upseerin kanssa pidätetyksi asekätkennästä syytettynä. Malmivaara kärsi tuomiotaan ennen oikeuden päätöstä puolitoista vuotta 1945–1947. Tänä aikana hän suoritti ennen talvisotaa aloittamansa teologian opinnot valmiiksi. Hänet tuomittiin sotaylioikeudessa 1948 aseellisen toiminnan luvattomasta valmistelusta vuodeksi vankeuteen. 28. huhtikuuta annetussa päätöksessä rangaistus katsottiin jo kärsityksi. Malmivaara toimi myöhemmin puolustusvoimien palkkalistoilla ollessaan muun muassa kenttärovastina sekä myöhemmin pääesikunnassa 1967–1970. Hänet ylennettiin reservissä everstiluutnantiksi 1967. Sotilaallisista ansioista Malmivaaralle on myönnetty useiden Suomen armeijan kunniamerkkien lisäksi Saksan armeijan 2. luokan rautaristi.
Alankomaiden historia
Varhaiskeskiaika
Kansainvaellusten ja osaksi niistä seuranneen Rooman valtakunnan luhistumisen jälkeen Alankomaiden alue oli jakaantuneena kolmeen osaan. Friisit asuttivat rannikkoalueita, saksit alueen itäosaa ja frankit etelää. Frankkien rajakaupunki oli pitkän aikaa Nijmegen, jonne pystytettiin kuninkaan istuin. Frankit laajensivat alueitaan etelässä, pohjoisessa ja idässä kukistamalla muita kansoja.
Habsburgien aika
Maximilian I:n ja Marian poika Filip meni naimisiin Kastilian prinsessa Johannan kanssa, ja hänestä tuli Espanjan hallitsija. Habsburgien valtakuntaan kuului nyt kolme osaa: Itävalta, Burgundille jääneet Alankomaat sekä Espanja.
Maximilian I:n pojanpoika Kaarle V sai perintönä Itävallan, Burgundin ja Espanjan. Kaarle oli syntynyt vuonna 1500 Gentissä, ja myöhemmin hänestä tuli myös keisari. Aluksi hänen oli vielä joidenkin Alankomaiden provinssien (esim. Flanderin) osalta vannottava uskollisuutta kilpailijalleen Ranskan kuninkaalle. Molemmat hallitsijat pääsivät yhteisymmärrykseen siitä, että tämä käytäntö oli vanhanaikainen, ja niin vuoden 1549 pragmaattisessa sanktiossa määrättiin, että Alankomaiden seitsemäntoista provinssia ovat riippumattomia Ranskasta ja Saksasta ja muodostavat itsenäisen kokonaisuuden Habsburgien valtakunnassa.
Valon ja varjon huoneet
Valon ja varjon huoneet on John Websterin ohjaama ja käsikirjoittama suomalainen dokumenttielokuva vuodelta 2001.
Tyttöni mun
Arvioita
Video-oppaassa vuodelta 1994 Olavi Similä kutsuu elokuvaa miellyttäväksi ja suositeltavaksi arkiviihteeksi koko perheelle ja antaa sille neljä tähteä viidestä, mikä vastaa sanallista arviota ”erinomainen”.
Diakoni
Protestanttiset kirkot
Piispainkokous on antanut suosituksen diakonian virkaan vihkimisestä 2016 ja uudistanut suosituksen 2021. Suositus yhdenmukaistaa eri hiippakuntien käytäntöjä diakonian virkaan vihkimisessä. Suostuksen mukaisesti vihkimystä anovalta edellytetään kirkkohallituksen päätöksen mukaista koulutusta sekä vokaatiota eli seurakunnan kutsua palvelemaan diakonian virassa. Tietyin edellytyksin diakonian virkaan voidaan vihkiä koulutusvaatimukset täyttävä henkilö myös kristillisen järjestön tai vastaavan palvelukseen. Diakonian virkaan vihkimyksen toimittaa aina piispa. Vihkimys antaa oikeuden käyttää viran näkyvinä tunnuksina vihreää virkapaitaa (ns. pantapaita) sekä jumalanpalveluksessa stolaa, joka kulkee vasemmalta olkapäältä vinottain rinnan yli.
Gerhard Limberg
Gerhard Limberg (7. heinäkuuta 1920 – 23. maaliskuuta 2006) oli saksalainen kenraaliluutnantti. Hänestä tuli Saksan ilmavoimien komentaja 1. huhtikuuta 1974 Günther Rallin jälkeen. Hän jätti tehtävän vuonna 1978.
Sensible Soccer
Sensible Soccer on Sensible Softwaren kehittämä jalkapalloaiheinen urheilupeli. Peli on julkaistu Amigalle ja Atari ST:lle vuonna. Pelisarja on kerännyt kulttimainetta.
Lore (Star Trek)
Loren rakensi Noonien Soong ja tämän vaimo Juliana Soong Omicron Theta -tähdellä B-4:sen jälkeen ja ennen Dataa. Lorella oli yli-inhimilliset voimat sekä enemmän nopeutta ja älykkyyttä verrattuna ihmiseen. Hänen tunneohjelmansa oli myös hyvin kehittynyt, mutta tuntemattomasta syystä Lore alkoi osoittaa merkkejä henkisestä epätasapainosta, pahansuopuudesta sekä ylimielisyydestä ihmisiä kohtaan. Soongia vaadittiin sammuttamaan Lore, koska hän herätti pelkoa ihmisten parissa. Lore myöhemmin väitti heidän olleen kateellisia, koska pitivät häntä liian täydellisenä.
Soong kutsui Datan Terlina III:seen jaksossa "Brother" antaakseen hänellä tunnesirun, jonka avulla hän voisi kokea samoja tunteita kuin ihmiset. Lorekin sai tietää kutsusta, tekeytyi Dataksi ja sai Soongin antamaan sirun hänelle. Sen jälkeen Lore hyökkäsi Soongin kimppuun ja pakeni.
Bolivia
Politiikka ja hallinto
Bolivian kansanedustuslaitos on kaksikamarinen kansalliskokous (Asamblea Legislativa Plurinacional), jossa edustajainhuoneessa (Cámara de Diputados) on 130 jäsentä ja senaatissa (Cámara de Senadores) 36 jäsentä. Edustajainhuoneeseen valitaan 70 jäsentä enemmistövaalitavalla, 53 jäsentä suhteellisella vaalitavalla suljetuilta listoilta ja 7 jäsentä alkuperäisasukkaiden keskuudesta. Jokaisesta Bolivan yhdeksästä departementista valitaan suhteellisella vaalitavalla neljä edustajaa. Moralesin MAS-puolue on hallinnut vuodesta 2009 lähtien kahta kolmasosaa kansalliskokouksesta.
Talous
Bolivia on Etelä-Amerikan köyhin valtio, mutta sen talous on 2000-luvulla kehittynyt nopeasti. Maailmanpankin tilastojen mukaan Bolivian bruttokansantuote kasvoi vuosien 2006 ja 2018 välillä keskimäärin 4,9 prosenttia vuodessa. Vuosina 2005–2017 köyhyydessä elävien osuus putosi 59,6 prosentista 36,4 prosenttiin ja gini-kerroin 58,5:stä 44,0:aan. Talouskasvu on 2010-luvun lopulla hieman hidastunut, ja vuonna 2018 se oli arviolta 4,2 prosenttia.
Väestö
thumb|left|200px|Ketšuanainen ja lapsi. Bolivian tilastokeskuksen arvion mukaan maan asukasluku kesäkuussa 2019 oli 11 469 896. Bolivian asukasluku kasvoi nopeasti 1900-luvun kolmannella neljänneksellä. Vuosisadan alussa Boliviassa asui noin 1,8 miljoonaa ihmistä ja vuonna 1950 noin 3,05 miljoonaa, vaikka maa oli menettänyt runsaasti alueitansa Chacon sodassa. Vuosien 1950–1975 aikana kuolleisuusaste laski mutta syntyvyys pysyi edelleen suhteellisen korkealla. Vuonna 1975 asukkaita oli jo 5,3 miljoonaa. Väestönkasvu on sen jälkeen hidastanut, mutta se on pysynyt kuitenkin Etelä-Amerikan korkeimpien joukossa.
Kansanterveys
Vuonna 2003 tuhannesta vastasyntyneestä keskimäärin 54,6 kuoli ennen yhden vuoden ikää. Tämä on parantunut vuodesta 1998, jolloin kuolleita oli 67,3 tuhannesta. Luku on silti korkea. Lapsikuolleisuutta koetetaan vähentää rokotusohjelmalla, mutta se ei saavuta kaikkia lapsia varsinkaan niillä paikkakunnilla, missä suuri osa asukkaista kuuluu alkuperäisväestöön.
Ruoka
Bolivia on omavarainen muiden ruoka-aineiden paitsi vehnän suhteen. Maan ylänköalueilla kasvatetaan mukulakasveja, maissia ja palkoja. Benin ja Pandon departementeissa on suuria karjatiloja. Itäisellä Santa Cruzin alueella kasvatettavat riisi, sokeri ja erilaiset ruokaöljyt kattavat suurimman osan maan tarpeista, minkä lisäksi alueella kasvatetaan vientikasveja, kuten soijapapuja. Kokapensasta on aina kasvatettu maan itäosassa sosiaalisiin ja lääketieteellisiin tarpeisiin, mutta huumekaupan kansainvälistyminen on tehnyt Boliviasta maailman kolmanneksi suurimman kokaiinin tuottajan ja viejän.
Gary Gygax
Pelinkehittäjä
D&D nostatti moraalipaniikin erään pelaajan kadottua hetkellisesti ja toisen tehtyä itsemurhan. Jotkut yhdistivät pelin okkultismiin. Gygax torjui syytökset 60 Minutes -ohjelman haastattelussa noitavainona. Hän sai tappouhkauksia, ja hänellä oli jonkin aikaa henkivartija.
Lähdettyään TSR:stä Gygax kehitti lisää pelejä kuten Lejendary Adventuren ja Dangerous Journeysin. Hän oli mukana suunnittelemassa Castles & Crusades -peliä Troll Lord Games -yhtiölle. Säännöiltään kevyttä Lejendary Adventurea hän piti parhaana työnään. Hänen mielestään roolipeleistä oli tulossa niin monimutkaisia, että se karkotti pelaajia.
Monkey Island
Sarjan pelit
Sarjaan on julkaistu toistaiseksi viisi peliä, joista kaksi ensimmäistä ovat ansainnet klassikkoaseman pelaajien keskuudessa ja kaikki osat ovat myyneet hyvin. Pelisarjasta huomaa hyvin tietokoneiden nopean kehittymisen.
Tales of Monkey Island (2009)
Viides Monkey Island -peli on Telltale Games -yhtiön kehittämä. Pelin ensimmäinen osa julkaistiin 7. heinäkuuta 2009.
Return to Monkey Island (2022)
Return to Monkey Island on vuonna 2022 julkaistu peli, jonka ohjauksesta ja käsikirjoituksesta vastaavat Ron Gilbert ja Dave Grossman, jotka ovat työskennelleet myös sarjan aiempien pelien kehityksessä. Säveltäjinä toimivat Michael Land, Peter McConnel ja Clint Bajakian, jotka ovat säveltäneet myös sarjan aiempiin peleihin. Guybrush Threepwoodin ääninäyttelijäksi palasi Dominic Armato, joka on ollut ääninäyttelijä myös aiemmissa peleissä. Pelin on kehittänyt Terrible Toybox ja sen julkaisivat Devolver Digital ja Lucasfilm Games. Gilbertin mukaan peli on ollut noin kaksi vuotta kehityksessä.
Tukinheitto
thumb|Heittäjä tasapainottelee tukkia paikoillaan ennen heittoa. Tukinheitto on perinteinen skotlantilainen urheilulaji, jossa heitetään suurta tukkia (caber) ja annetaan heitosta pisteitä tukin loppuasennon mukaan.
Gloster Gauntlet
Käyttö Tanskassa
Tanska lunasti lokakuussa 1934 lisenssin valmistaakseen 17 konetta maavoimien ilmajoukkojen varikolla Kööpenhaminassa. Hallitus maksoi lisenssistä Gloster Aircraft Companylle 3 750 puntaa. Lisäksi hallitus osti yhden Gauntlet I -koneen (tunnus K4081) käytettäväksi mallina lisenssivalmistuksessa. Kone ostettiin ilman katteita ja moottoria ja siitä maksettiin Glosterille 2 700 puntaa. Majuri H. L. V. Bjarkov teki koneella ensilennon huhtikuussa 1936, jolloin se merkittiin tunnuksella J-21 tyyppimerkinnällä II J.
Museo-Gauntlet Suomessa
Suomessa on experimental-koneeksi rekisteröity lentokelpoinen Gloster Gauntlet II, GT-400 (OH-XGT). Tämän koneen omistaa Lentotekniikan Kilta, joka entisöi sen vuonna 1982. Kone palkittiin tuolloin maailman parhaiten entisöidyksi koneeksi. Kone on nähtävissä kesäisin Karhulan ilmailumuseossa, talvisin sitä säilytetään Jämsän Kuoreveden Hallissa. Se on ainoa tyyppinsä edustaja maailmassa.
Asgård
Asgård on yhteydessä Midgårdiin, ihmisten valtakuntaan, Bifrostin eli sateenkaarisillan välityksellä. Siltaa vartioi Heimdall. Asgårdin keskus on niitty Idavoll, jossa aasat tapaavat keskustellakseen tärkeistä asioista (miespuoliset jumalat Gladsheimin salissa ja jumalattaret Vingolfin salissa). Asgårdissa sijaitsee myös Odinin Valhalla, jonne taistelussa kuolleet soturit päätyvät, sekä Urdin lähde, josta Yggdrasilin yksi juurista ottaa ravintoa.
Kangasalan lastenkoti
Kangasalan lastenkoti oli Kangasalan kunnan ylläpitämä lastenkoti, joka sijaitsi Pikonlinnantien varressa Rikun kylässä. Vuonna 1954 lastenkodissa syttynyt tulipalo vaati yhdeksän kuolonuhria ja tuhosi rakennuksen lähes kokonaan. Uusi lastenkoti rakennettiin palaneen tilalle vuonna 1956. Lastenkodin lakkauttamisen jälkeen samalla tontilla on toiminut Rikun päiväkoti vuodesta 1990 lähtien.
Tulipalo
Lastenkodissa sattui marraskuun 26. päivä vuonna 1954 tulipalo, joka vaati yhdeksän kuolonuhria. Tulipalon uskotaan syttyneen lämpökeskuksessa talon keskiosassa, josta se levisi nopeasti koko rakennukseen. Palon varsinainen syy ei ole koskaan selvinnyt. Tutkintojen mukaan lastenkodin henkilökunnan ei katsota syyllistyneen laiminlyönteihin tai virheisiin, ja rakennuksen paloturvallisuutta pidettiin moitteettomana. Ainoa syttyneessä rakennuksessa ollut lastenhoitaja havaitsi tulipalon noin kello 20 aikoihin lukiessaan iltarukousta vanhemmille lapsille. Hoitaja lähti pelastamaan yläkerrassa nukkuvia lapsia, jotka oli laitettu sänkyihinsä jo kello 18.30 aikaan. Savu kuitenkin esti hoitajaa pääsemästä toiseen kerrokseen. Yläkerran yhteisessä makuuhuoneessa nukkui yhdeksän alle 7-vuotiasta lasta.
Elvis Merzļikins
Seuraura
Huhtikuussa 2020 Merzlikins solmi kahden vuoden jatkosopimuksen Columbus Blue Jacketsin kanssa.
Che Guevaran valokuva
Muokattu kuva
Kuvan kuuluisin versio on pelkistetty, kaksivärinen (yleensä musta ja punainen) ja helppo liittää painotuotteisiin sekä piirroksiin. Kuvaa ei kuitenkaan ole piirretty erikseen vaan kyseessä on hyvin yksinkertainen värien pelkistäminen, tämä tuo oikealla tavalla tehtynä kuitenkin esiin yllättävän piirteen Guevaran kuvassa ja näyttää kuin lievästi alaspäin katsova alkuperäinen katse muuttuisi syvällisemmäksi, ehkä hänen saamaansa mainetta paremmin vastaavaksi.
Kuinka kuva otettiin
5. maaliskuuta 1960 Havannan satamassa tapahtui räjähdys belgialaisella Le Coubre -laivalla, jossa sai surmansa 136 ihmistä. Räjähdyksen syytä ei saatu selville – se saattoi olla puhdas onnettomuus tai silkkaa sabotaasia. Laiva oli tuomassa salaista aselastia Kuubaan.
The Voice (radioasema)
Musiikki ja tunnuslauseet
Huhtikuusta 2010 alkaen kanavan soittamat kappaleet julkaistiin kanavan kotisivuilla. Soittolista-palvelu kattoi seitsemän viimeisimmän päivän aikana soitetut kappaleet. Elokuun 2010 alusta alkaen kanavan soitetuimmat kappaleet löytyivät reaaliaikaisesti kanavan kotisivuilta.
Verona van de Leur
Elämä ja ura
Van de Leurin voimistelijanuran supervuosi oli 2002, jolloin hän saavutti permannon MM-hopeaa ja EM-kilpailuista peräti viisi mitalia, joista kolme oli hopeaa ja kaksi pronssia. Hänet valittiin vuonna 2002 Alankomaiden vuoden naisurheilijaksi. Van de Leur lopetti voimistelu-uransa 22-vuotiaana vuonna 2008.
Aina (yhtye)
Julkaisut
pienoiskuva|Aina Leino -CD:n kansi Aina Leino -CD (BMCD 496, Hollanti). Runot Eino Leino, sävellykset Izak Boom. Suomalainen jakeluyhtiö Töölön Musiikkitukku
Peter Benson
Nuoruus ja ura
Benson syntyi Wallaseyssa, Cheshiressä vuonna 1943. Hänen isänsä Herbert oli opettaja. Benson kävi Wallaseyn oppikoulua ja harrasti pianonsoittoa, tanssia ja laulua.
Tupolev SB-2
Sarjatuotantoversiot
Koneen aseistukseksi tuli nokkaan kaksi 7,62 mm:n konekivääriä ja takarunkoon yksi ylöspäin ja yksi alaspäin. Pommikuormaksi tuli joko kaksi 250 kilon pommia välisiiven ripustimiin tai kuusi 100 kilon pommia pommikuiluun. Sarjatuotannon aikana konetta paranneltiin. Oleellista koneen kehityksessä oli, että moottoritehojen kasvaessa siihen saatiin 500 kg:n sijasta ensin 1 000 kg:n ja lopulta 1 500 kg:n pommikuorma. Lentokentän laatu vaikutti todelliseen kuormaan.
Talvisota
Talvisodan aikana Suomeen saatiin sotasaaliina kahdeksan pakkolaskun tehnyttä SB-2 ja SB-2bis-tyyppistä konetta, jotka merkittiin ensin VP-10, VP-11, jne. tunnuksin, myöhemmin VP-1, VP-2, jne. tunnuksin ja edelleen SB-1, SB-2, jne. tunnuksin. Jatkosotaa varten Saksan sotasaalisvarikolta ostettiin yhteensä kuusitoista SB-3-konetta, jotka tuotiin osiin purettuina kolmessa erässä, viimeinen 27. elokuuta 1942.
Microsoft Points
Historia
Alkujaan Xbox Live Marketplacella pystyi ostamaan vain Arcade-pelejä, pelien lisäosia ja pelien kuvakkeita. Myöhemmin Yhdysvalloissa on tullut myyntiin elokuvia. Viimeisimpänä uutuutena Xboxin pelit ja osa Xbox 360 -peleistä ovat ladattavina versioina games on demandilla.
Käyttö
Live Marketplacella hinnoittelu on seuraava:
Aiheesta muualla
Xbox 360 Xbox Live Xbox Live Marketplace
Melamiinisyanuraatti
Melamiinisyanuraatti (C6H9N9O3) on melamiinin ja syanuurihapon muodostama orgaaninen molekyylikompleksi. Yhdistettä voidaan käyttää polymeerien palonestoaineena.
Ominaisuudet, valmistus ja käyttö
Melamiinisyanuraattia valmistetaan melamiinin ja syanuurihapon vesiliuosten välisellä reaktiolla ja veteen niukkaliukoisena se saostuu. Melamiinisyanuraattia käytetään muun muassa polyamidien ja polyuretaanien palonestoaineena. Yhdisteen hajoamisprosessi on endoterminen ja hajoamistuotteena muodostuu inerttejä kaasuja, jotka vähentävät hapen konsentraatiota paloympäristössä. Nämä tekijät vaikuttavat osaltaan paloa estävästi. Tärkein melamiinisyanuraatin vaikutusmekanismi on kuitenkin poikkeuksellinen. Se aikaansaa polyamidiketjujen pilkkoutumista pienemmiksi kuumuudessa ja täten polymeeri muuttuu juoksevammaksi. Polymeeri valuu pois palopesäkkeestä ja siten palo ei voi jatkua palavan aineen puutteen vuoksi.
Sarviniemi
Historiaa
Sarviniemi oli 1740-luvulta aina 1800-luvun alkuun asti raja-aluetta, sillä Ruotsin ja Venäjän valtakuntien raja kulki Sarviniemen pohjoispuolella. Sarviniemessä toimi tuolloin tulliasema.
Richatin rakennelma
Richatin rakennelma erottuu parhaiten avaruudesta, ja se on kiinnittänyt astronauttien huomion siitä lähtien, kun ihmisiä on lähetetty Maata kiertävälle radalle. Aiemmin tutkijat olettivat, että muodostelma on syntynyt asteroidin tai meteoriitin törmäyksestä. Nykyisen käsityksen mukaan kyseessä on geologinen kumpare, joka on syntynyt pyöreän maanpinnan kohdan kohotessa. Rakennelman renkaat tai kehät muodostuvat erilaisista ja eri-ikäisistä kivilajeista. Sen korkeimmat harjanteet ovat parhaiten eroosiota kestävää kiveä.
Zoo Tycoon 2
Lisälevyt
Zoo Tycoon 2:den kolmas lisälevy, Marine Mania tuo peliin merieläimet. 20:nen uuden merieläimen lisäksi siinä voi kouluttaa eläimet esiintymään vierailijoiden iloksi. Siinä on myös uusia vesibiomeja ja vesiteemarakennuksia. Se tuo edellisten lisälevyjen tapaan uusia haasteita.
Buster Martin
Urheilu ja musiikki
Martin kuului ikäihmisten muodostamaan The Zimmers -yhtyeeseen, joka nousi vuonna 2007 listoille The Who -coverillaan ”My Generation”.
Martin juoksi 2. maaliskuuta 2008 Essexissä puolimaratonin viidessä tunnissa ja kolmessatoista minuutissa. Hän osallistui saman vuoden huhtikuussa myös Lontoon maratoniin; häntä valmensi Harmander Singh, joka oli aiemmin tehnyt yhteistyötä myös Fauja Singhin kanssa. Martinin suorituksen jälkeen hänen todellisesta iästään esitettiin epäilyksiä ja hänen väitettiin olleen ”vain” 94-vuotias.
Konstantinopolin ensimmäinen kirkolliskokous
Kokouksen päätös
Kokouksen päätös oli, että Jumala on yksi mutta ilmenee kolmena persoonana. Myös Pyhän Kolminaisuuden salaisuusluonnetta korostettiin. Konstantinopolin piispan Makedonioksen oppi, että Pyhä Henki ei ole Jumalan persoona vaan vain Jumalan voima, tuomittiin harhaopiksi. Lisäksi Nikean uskontunnustus vahvistettiin eräin lisäyksin.
Hiihtosuunnistuksen maailmanmestaruuskilpailut
Lyhyt matka
Lyhyellä matkalla kilpailtiin 1988–2000, kunnes se korvattiin keskimatkalla.
Polkuriippuvuus
Polkuriippuvuudella viitataan kehitykseen, jossa systeemin aiemmat valinnat vaikuttavat tuleviin valintamahdollisuuksiin. Systeemin valinnat voivat olla luonteeltaan joko mahdollistavia tai rajaavia. Kompleksisuusteoriassa polkuriippuvuus kytkeytyy läheisesti käsitteisiin bifurkaatio ja mahdollisuuksien avaruus. Kompleksisuusteoriassa perusoletuksena on kehityksen epälineaarisuus, joka ilmenee ennakoimattomina tapahtumina ja bifurkaatiopisteissä avautuvina uusina mahdollisuuksina. Näissä bifurkaatiopisteissä tehdyistä valinnoista puolestaan syntyy polkuriippuvuus, joka ohjaa systeemin myöhempiä valintoja.
Butch Hartman
Elmer Earl Hartman IV (s. 10. tammikuuta 1965 Highland Park, Michigan) on yhdysvaltalainen animaattori, käsikirjoittaja, ohjaaja ja tuottaja, joka tunnetaan parhaiten luomistaan animaatiosarjoista Timmy ja haltijakummit ja Danny Phantom sekä myös T.U.F.F. Puppy. Hän oli myös paljon osallisena Johnny Bravon käsikirjoittamisessa ja ohjaamisessa.
Luettelo Joensuun puistoista
Vapaudenpuisto
Vapaudenpuisto uudistettiin vuonna 2019 keventämällä puiston yleisilmettä ja avaamalla näkymä kaupungintalon ja taidemuseon välille. Uuden puiston avajaisia vietettiin 25.10.2019. Uudistuksen tavoitteena oli luoda Vapaudenpuistosta kaupungin edustuspuisto, koska se sijaitsee keskeisellä paikalla ja sillä on kulttuurihistoriallista arvoa. Uudistuksen lähtökohdaksi oli otettu vuonna 1923 Rope Taivaisen tekemä puistosuunnitelma, joka ei koskaan täysin toteutunut.
Rantapuistot ja Eliel Saarisen puisto
Joulukuussa 2006 valmistui rantaan ns. promenaadilaituri, yli 200 metriä pitkä puinen kävelylaituri, jossa on yhtä pitkä puupenkki. Laiturin pientä levennystä Suvantosillan kupeessa kutsustaan salsalaituriksi, koska salsaharrastajat järjestävät siinä tanssi-iltoja. Sataman lähellä on laattapintainen taideaukio, jonka viereen tuli kesällä 2007 teräspitsinen taideteos, "Välke." (Jukka Niskanen ja Teijo Karhu).
Kanervalan ja Otsolan puistoja
Ilvespuisto sijaitsee Ilveksenkadun ja Länsikadun välissä, Jänönpuisto Otsonkadun varrella. Puistot syntyivät vuoden 1947 asemakaavan myötä.
Rantakylän ja Utran puistoja
Koillispuisto on laaja alue, joka käsittää muun muassa pientaloalueen, urheilukenttiä, koirapuiston ja ulkoilualueen.
Grands Moulins du Mali
Grands Moulins du Mali on malilainen elintarviketeollisuusyritys. Vuonna 1979 perustettu yhtiö on osa Achcar Mali Industrie (GIEAMI) -konsernia.
Mira Andersson
Mira Andersson (o.s. Uronen, s. 25. heinäkuuta 1990) on suomalainen jalkapalloilija, joka edustaa Turun Palloseuraa ja toimii sen kapteenina.
Jalkapalloilija Jere Uronen on hänen veljensä.
Wissam El Bekri
Ura
Kausi Dijonissa ei kuitenkaan sujunut odotusten mukaan, kun El Bekri pelasi ensimmäisellä kaudellaan vain viisi ottelua. Seuraavalla kaudella 2010–2011 hän jäi edellisen kauden tapaan vaihtopelaajan rooliin ja päätti siirtyä talvella 2010 takaisin Tunisiaan, tällä kertaa Hammam-Lifin riveihin.
Maajoukkue
Maajoukkueessa El Bekri on pelannut 14 ottelua ja oli muun muassa mukana vuoden 2008 Afrikan-mestaruuskilpailuissa.
Jim Rogers
Elämäkerta
Vuosina 1989 ja 1990 Rogers toimi moderaattorina WCBS-TV-kanavan The Dreyfus Roundtable- ja FNN-kanavan The Profit Motive with Jim Rogers -ohjelmille. Vuosina 1990 ja 1992 hän matkusti jälleen Kiinaan sekä myös maailman ympäri moottoripyörällä, kaikkiaan yli 160 000 km:n matkan läpi kuuden mantereen, mikä kirjattiin saavutettuna ennätyksenä Guinnessin suureen ennätyskirjaan. Hän kertoo matkastaan, seikkailuistaan ja maailmanlaajuisista sijoituksistaan myyntimenestyskirjassaan Investment Biker.
Rogers on myös suositellut sijoittamista tiettyihin pienempiin Aasian pioneerimarkkinoihin, kuten Sri Lanka ja Kambodža, ja hän toimii nykyisin myös Leopard Capital -sijoitusfirman Leopard Sri Lanka Fund -rahaston sijoitusneuvonantajana. Hän ei kuitenkaan ole optimistinen kaikkien Aasian maiden suhteen vaan suhtautuu epäilevästi esimerkiksi Intian tulevaisuuteen: ”Intia sellaisena kuin me sen tunnemme ei tule säilymään 30:a tai 40:ä vuotta”.
Helmikuussa 2011 Rogers ilmoitti aloittaneensa uuden indeksin, joka keskittyy ”huippuyrityksiin maataloustuotannon, kaivosteollisuuden, metallien ja energiasektorin suhteen, kuin myös vaihtoehtoisen energian lähteisiin, mukaan lukien aurinko-, tuuli-, ja vesivoima.” Indeksiä kutsutaan nimellä The Rogers Global Resources Equity Index, ja Rogersin mukaan siihen pääsevät mukaan vain parhaat ja kaikkein likvideimmät yritykset.
Prokrustes
Prokrusteen piinasi matkalaisia siihen saakka, kunnes hän kohtasi Troizenista Ateenaan matkalla olleen Theseuksen, joka imitoiden Heraklesta rankaisi Prokrustesta sovittamalla hänet itsensä sänkyynsä.
Prokrusteen vuode
Prokrusteen vuoteella tarkoitetaan myytin mukaisesti mielivaltaista normia, johon siihen sopimaton asia mukautetaan ilman perusteltavissa olevaa syytä.
Jordan Peterson
Elämä ja ura
Petersonilla on isänsä puolelta norjalaisia sukujuuria. Hän varttui pienessä Fairview’n kaupungissa Albertassa. Peterson on opiskellut Albertan yliopistossa ja McGill-yliopistossa valtiotieteiden ja psykologian kandidaatiksi ja psykologian tohtoriksi. Hän on toiminut Harvardin yliopiston psykologian laitoksella dosenttina ja myöhemmin professorina. Vuodesta 1998 lähtien hän on toiminut psykologian professorina Toronton yliopistossa.
Luke Bryan
Forbes-talouslehden mukaan Bryan oli eniten ansaitseva country-muusikko vuonna 2018: ansiotulot olivat 52 miljoonaa dollaria. Ne koostuivat kiertuetuloista, osallistumisesta American Idol -televisio-ohjelman tuomaristoon ja Chevroletin kanssa tehdystä kannatussopimuksesta.
Amateur Athletic Association of England
pienoiskuva|Logo Amateur Athletic Association of England, AAA (aikaisemmin Amateur Athletic Association) on vuonna 1880 perustettu yleisurheilujärjestö, joka hallinnoi aiemmin Britannian yleisurheilua. Se menetti asemansa, kun British Amateur Athletic Board perustettiin 1932 Britannian jäsenjärjestöksi kansainväliseen yleisurheiluliittoon. AAA:n mestaruuskilpailuja pidettiin Britannian-mestaruuskilpailuina. Ne järjestettiin ensimmäisen kerran vuonna 1880, ja ne olivat avoimet, joten niihin sai osallistua myös ulkomaalaisia urheilijoita. AAA:n mestaruuskilpailut korvattiin vuonna 2006 UK Athleticsin järjestämillä Britannian-mestaruuskilpailuilla.
Enga (maakunta)
Enga sijaitsee maan vuoristoisessa osassa, sen korkeimmat kohdat ovat yli kahden kilometrin korkeudessa. Se poikkeaa muista Papua-Uuden-Guinean alueista siinä, että yhden kielen, engan, puhujat ovat siellä selvänä enemmistönä.
Paranánara
Levinneisyys
Lajia voi nykyään tavata enää Paraguayn ja Uruguayn välisillä alueilla, pääosin Argentiinassa. Laji julistettiin jo sukupuuttoon kuolleeksi, kunnes paikalliset asukkaat väittivät nähneensä paranánaran, joten laji julistettiin äärimmäisen uhanalaiseksi. Väitettyjä havaintoja on nähty lähinnä suurten jokien lähettyvillä.
Dropping Daylight
Dropping Daylight on vaihtoehtorockia soittava yhtye Minneapolisista, Minnesotasta, Yhdysvalloista.
Puolivälinkankaan suuralue
Puolivälinkankaan suuralue on yksi Oulun kaupungin kahdestakymmenestäkolmesta suuralueesta, ja se sijaitsee keskustan pohjoispuolella valtatien 4 itäpuolella. Suuralue rajoittuu Kaijonharjun, Korvensuoran, Koskelan, Myllyojan ja Tuiran suuralueisiin. Suuralueella asuu noin 7 300 asukasta ja siellä on 2 741 työpaikkaa.
Kiehutusvesireaktori
Historia
Kiehutusvesireaktorin kehittivät alun perin yhdysvaltalaiset General Electric- ja Allis-Chalmers -yhtiöt. General Electric tuottaa reaktoria edelleen, muita versioita tarjoavat monikansallinen Westinghouse ja japanilainen Hitachi.
Voimantuottoperiaate
Tämän takia BWR-voimaloissa, kuten Olkiluodossa, pidetään turbiinihallin ovet kiinni voimantuotannon aikana, ja ovissa on paksusti lyijyä. Halliin voi mennä varsin nopeastikin käytön loputtua, mutta ei sen aikana. Koska isot turbiinit ovat varsin hitaita käynnistää ja ajaa alas, muista syistä, BWR:n säteily tekee mahdottomaksi hoitaa voimalaitosta kun se käy, ja sitä kautta vähentää voimalan teoreettista käyttöastetta merkittävästi. Turbiinihallin eristämiskustannukset yleensä kuitenkin on suunniteltu kompensoitumaan taloudellisesti yksinkertaisemman rakenteen muilla eduilla.
Tattoo You
Albumin nimen piti alun perin olla yksinkertaisesti "Tattoo". Mick Jagger on kertonut, ettei hänellä ole tietoa siitä, kuinka sana "you" lisättiin nimeen.
Iljušin
Malleja
Ensimmäiset yhtiön suunnittelemat lentokonemallit valmistuivat jo toisen maailmansodan aikana. Näitä lentokonemalleja olivat (sarjatuotannon käynnistämisvuoden mukaan): Iljušin DB-3 (1936/1939 DB-3F), Iljušin Il-2 (1940), Iljušin Il-4 (1941) ja Iljušin Il-10 (1944). Yhtiö suunniteli ja valmisti myös prototyyppikoneita (kuten DB-4 ja Il-6 jo toisen maailmansodan aikana), joita ei otettu tuotantoon.
Ivan Lebanov
Ivan Lebanov (s. 10. joulukuuta 1957) on bulgarialainen maastohiihtäjä ja olympiamitalisti.
Simbu
Simbu eli Chimbu on maakunta Papua-Uuden-Guinean ylänköalueella. Sen pääkaupunki on Kundiawa. Maakunnan pinta-ala on 6 122 neliökilometriä ja asukasluku noin 376 500 (2011).
SS.11
Ohjuksen käytöstä
Yhdysvalloissa ohjus otettiin käyttöön 1961. Sitä käytettiin UH-1B Huey -helikoptereissa. Taistelukäyttöön se tuli 1966 Vietnamissa. Yhdysvalloissa ohjus korvattiin 1976 lähtien BGM-71 TOWilla.
Konstantinopolin kolmas kirkolliskokous
Tässä vuoden 691 puolella alkaneessa ja vuonna 692 päättyneessä kokouksessa oli läsnä 227 kirkkoisää. Henkilökohtaisesti paikalla olivat Konstantinopolin, Aleksandrian, Antiokian ja Jerusalemin patriarkat. Paavin edustajina olivat hänen määräämänsä legaatit, heistä tärkeimpänä Hortingin arkkipiispa Basilius.
Mahdollisuuksien avaruus
Mahdollisuuksien avaruudella tarkoitetaan systeemille kehityksen solmukohdissa avautuvia vaihtoehtoja. Kompleksisuusteoriassa mahdollisuuksien avaruus kytkeytyy läheisesti käsitteisiin bifurkaatio ja polkuriippuvuus.
Uppsalan yliopisto
Tunnettuja henkilöitä
Uppsalan yliopistossa on sen historian aikana työskennellyt ja opiskellut useita tunnettuja henkilöitä. Yliopiston tutkijoista yhdeksän ja alumneista viisi on saanut Nobelin palkinnon. Lisäksi yliopistossa ovat opiskelleet Ruotsin kuninkaalliset, kuten kruunuprinsessa Victoria. Monet kansainvälisesti tunnetut henkilöt, kuten YK:n entinen pääsihteeri Kofi Annan ja Etelä-Afrikan entinen presidentti Nelson Mandela, ovat olleet yliopiston kunniatohtoreita. Suomalaisista Uppsalan yliopistossa ovat väitelleet muun muassa Arno Kasvi ja Janne Holmén.
Menestys yliopistovertailuissa
Tarkastellessa tuloksia instituutiokohtaisesti on Uppsalan yliopisto menestynyt Urankin yliopistovertailussa parhaiten kauppatieteissä, oikeustieteissä ja yhteiskuntatieteissä. Vuonna 2013 tehdyssä tutkimuksessa yliopisto valittiin Ruotsin parhaimmaksi kaupallisen alan oppilaitokseksi Tukholman kauppakorkeakoulun edelle. Oikeus- ja yhteiskuntatieteissä Uppsalan yliopisto otti niin ikään ensimmäisen sijan, sijoittuen Lundin yliopiston edelle.
Martha Cooper
Cooper on julkaissut useita katutaide- ja hip hop -aiheisia kirjoja. Ensimmäinen niistä oli yhteistyössä valokuvaaja Henry Chalfantin kanssa tehty, vuonna 1984 ilmestynyt Subway Art, jota monet pitävät eräänlaisena graffititaiteen raamattuna. Toinen varsin tunnettu teos on esimerkiksi Hip Hop Files: Photographs 1979–1984. Cooperin töitä nähdään graffitien historiasta kertovassa Style Wars -dokumenttielokuvassa, ja niitä on ollut esillä useissa lehdissä ja myös näytteillä museoissa.
Keisaripuu
Ulkonäkö ja koko
thumb|vasen|Keisaripuu
Nivelrusto
Nivelrustossa ei ole hermoja eikä verisuonia. Nivelruston väliaineen proteoglykaanipitoisuus pienenee ja kollageeniverkoston muodostama tukirakenne rikkoutuu. Nivelrusto uusiutuu huonosti, koska sen pinnalta puuttuu rustokalvo.
Dario Dainelli
pienoiskuva|Dario Dainelli Dario Dainelli (s. 9. kesäkuuta 1979, Pontedera, Italia) on italialainen jalkapalloilija, joka edustaa kotimaansa pääsarjassa, Serie A:ssa pelaavaa firenzeläistä ACF Fiorentinaa. 191 senttimetriä pitkän Dainellin pelipaikka on keskuspuolustaja.
Jordaninlaakson taistelut
Samakh
Eversti Hakimin komentama syyrialainen 1. prikaati oli vastuussa oikeasta hyökkäyksestä. Sen joukot alkoivat ylittää rajaa al-Haman kohdalla aamuyöstä 15. toukokuuta. Sha'ar Hagolanin kibbutsia vastaan tehty hyökkäys epäonnistui, mutta siltä pohjoiseen vallattiin Tel al-Qasirin rinne ja Samakhin kibbutsin itäreunalla ollut karanteeniasema. Samakh oli ollut tyhjä ja Haganan joukot joutuivat siirtymään nopeasti sen puolustamiseksi. Vaarallinen tilanne 15. toukokuuta saatiin torjuttua PIAT-singoin, 20 mm tykein ja Haganan lentokoneiden iskuin. Seuraava yritys tehtiin 16. toukokuuta. Tällä kertaa syyrialaisten tukena oli panssariautoja ja vaikka hyökkäys kylään epäonnistui taas, syyrialaiset valtasivat vanhan brittiläisen sotilastukikohdan sen itäpuolella.
Seuraukset
Degania Alefiin edennyt syyrialainen Renault R-35 on säilytetty taistelun muistomerkkinä. Se tuhottiin polttopulloin sen läpäistyä israelilaisten asemat syyrialaisten hyökkäyksen kärjessä.
Ohjelmoitava logiikka
Ohjelmointi
Viime vuosina ovat tulleet suosituiksi kansainvälisen standardin IEC 61131-3 mukaiset ohjelmointikielet. Standardi määrittää ohjelmoitaville logiikoille viisi ohjelmointikieltä: FBD (Function Block Diagram), LD (Ladder Diagram), ST (Structure Text, Pascal-tyyppinen ohjelmointikieli), IL (Instruction List, assemblyä muistuttava kieli) ja SFC (Sequential Function Chart).
Käyttöliittymä
Raportit ovat prosessin tuottavuuden ja toimivuuden seurantaa varten. Niihin kerätään esimerkiksi kahdeksan tunnin tai vuorokauden ajalta tietoa siitä, kuinka paljon laitos on tuottanut haluttua tuotetta. Raportit sisältävät usein monimutkaisia keruu- ja laskentatoimintoja.
Khalkedonin kirkolliskokous
Taustaa
Saatuaan keisari Theodosius II:n ja Aleksandrian patriarkka Dioskuroksen suosituksen Eutykhes järjesti elokuussa 449 kokouksen, jossa hänen näkemyksensä Kristuksesta tutkittiin uudelleen. Kokous tunnettiin myöhemmin Efesoksen ryövärisynodin nimisenä. Kutsuttujen joukossa oli myös Rooman paavi Leo I (440–461), joka lähetti kolmijäsenisen delegaationsa mukana Eutykheen oppeja kommentoivan ”dogmaattisen” lähetyskirjeen. Ryövärisynodin puheenjohtaja Aleksandrian patriarkka Dioskuros kielsi lukemasta paavin lähetyskirjettä kokoukselle. Ainoastaan Dioskuroksen ja Eutykheen kannattajat saivat puheoikeuden. Efesoksen ”ryövärikokouksen” (449) jälkeen kirkossa tapahtui hajaannus, jonka vastaiskuksi uusi keisari Markianus (450–457) kutsui koolle Khalkedonin kirkolliskokouksen. Paavi Leo I vastusti uutta kirkolliskokousta peläten uusia väittelyjä ja riitoja. Hänen mielestään kaikkien piispojen oli kaduttava ja allekirjoitettava hänen aikaisemmin lähettämänsä kirje. Paavi myös piti kokouksen ajankohtaa sopimattomana, sillä samanaikaisesti Attilan joukot hyökkäsivät lännestä.
Uskontunnustus ja kaava
Päätöksen mukaan Kristus tunnetaan "kahdessa luonnossa". Näin torjutaan monofysitismi eli käsitys Kristuksesta, jolla olisi vain yksi luonto. Toiseksi kuvataan kahden luonnon ykseyttä: siinä ei tapahdu sekoittumista, muuttumista, erottamista eikä jakamista. Kummankin luonnon omalaatuisuus on näin säilynyt ja yhdistynyt yhdeksi persoonaksi (prosopon) ja hypostaasiksi. Nämä kaksi käsitettä tarkoittavat nyt samaa.
Kanonit
Kirkolliskokouksen päätöksiksi katolinen kirkko hyväksyy vain 27 kanonia.
Lisäksi ortodoksinen kirkko katsoo kanonien joukkoon numerot 29 ja 30. Ne sisältyvät eräisiin kreikankielisiin kanonisiin kokoelmiin. Muutoin kanoni 29 katsotaan historiallisissa lähteissä otteeksi kirkolliskokouksen 19. istunnon ja kanoni 30 otteeksi kirkolliskokouksen neljännen istunnon pöytäkirjasta.
Suippumadonlakki
Ulkonäkö ja ominaisuudet
Suippumadonlakin annulus on siro, ruskea, seittimäinen ja nopeasti katoava. Se jättää varteen tahmean ja tumman, itiöpölyn värisen kohdan. Itiöpöly on purppuranruskeaa ja hienorakenteeltaan itiöt ovat soikeita, sileitä ja ituhuokosellisia. Pituudeltaan ne ovat 12–13,5 µm ja leveydeltään 7–8,5 µm.
Vainovalkea
Vainovalkeiden taustalla oli käytäntö varoittaa väestöä lähestyvistä vihollisista tuli- ja savumerkein. Perinteisesti on arveltu, että tässä käytännössä on linnavuorilla voinut olla tärkeä asema. Eräissä kertomuksissa vainovalkeat ovat voineet tarkoittaa myös sotajoukkojen leirinuotioita eli sotatulia, tai palavien rakennusten tulta. Kaasat olivat merimerkkejä, joiden päällä saatettiin polttaa tulia, joilla varoitettiin vihollislaivastosta.
Vartiomäet
Vartiomäet ovat korkeita paikkoja, millä on poltettu puuta savumerkkien antamistarkoituksessa puolustuksen tukemiseksi.
Korroosio
Eroosiokorroosio
Monien materiaalien korroosionkestävyys perustuu kokonaan tai osittain aineen pinnalle hapettumisen myötä syntyvän oksidin suojaavaan vaikutukseen. Eroosiokorroosiossa kaasun tai nesteen nopea virtaus aineen pinnalla pyrkii kuluttamaan suojaavan oksidikerroksen pois ja siten kiihdyttämään korroosiota.
Juho (kirjasarja)
Juho Syrjän seitsemästä lapsesta ovat tunnettuja kirjailijat Jaakko Syrjä ja Juhani Syrjä sekä graafikko Seppo Syrjä. Muista lapsista Lauri Syrjä toimi palopäällikkönä Porissa, Pertti Syrjä palomestarina Tampereella ja palomiehen uraa Tampereella kokeillut Hannu Syrjä opiskeli lääkäriksi.
Henry Hawkins
Hawkins oli naimisissa kahdesti. Hänen toinen vaimonsa oli Jane Louisa Reynolds. Kummastakaan avioliitosta ei syntynyt lapsia.
Koulunmäen yhtenäiskoulu
Luokat 1–3 sijaitsevat koulun A-rakennuksessa, luokat 4–6 B-rakennuksessa ja luokat 7–9 sekä erityisopetus C-rakennuksessa.
Mämmen koulu
Mämmen koulusta siirryttiin vuonna 2007 sisäilmaongelmien takia Äänekosken keskustassa sijaitsevaan Teknologiakeskukseen, jonne kaupunki rakensi opetustilat. Vanhoissa koulurakennuksissa toimintaa jatkoivat kuitenkin erilaiset yhteisöt, kuten kyläyhdistys ja 4H-kerho. Rakennusten yhteydessä olevat jalkapallokenttä sekä jääkiekkokaukalo ovat kylän yhteisessä käytössä.
Toiminta
Koulunmäen yhtenäiskoulu järjestää oppilaille myös erilaisia kerhoja, kuten liikuntakerhon, teatterikerhon ja pelikerhon.
Maksniemen seisake
Noin kuusi kilometriä Maksniemen seisakkeelta Kemin suuntaan sijainneelta Pyyn seisakkeelta lähti Veitsiluodon rata.
Kolmas Rooma
”Uusi Rooma”
Sen jälkeen, kun idän ja lännen kirkot erkanivat toisistaan yhä enemmän vuosina 860–1054, myös Saksan hallitsijat alkoivat esiintyä Rooman keisarikunnan todellisina perillisinä. Tämä näkyi siinä, että heidät kruunattiin ”Pyhän saksalais-roomalaisen keisarikunnan” (800–1806) hallitsijoiksi. Euroopassa Itä-Roomaa alettiinkin 1500-luvulta alkaen kutsua Rooman asemasta ”Bysantiksi”.
Filofein kirjeet
Ensimmäinen kirje on todennäköisesti kirjoitettu noin 1523–1524 ja osoitettu Pihkovan valtiosihteeri Mihail Misiur-Munehinille. Siinä Filofei vastustaa astrologiaa, katolista kirkkoa ja Pyhän saksalais-roomalaisen keisarikunnan asemaa Rooman valtakunnan perillisenä. Kirjeen mukaan Venäjä on kolmas ja viimeinen Rooman keisarikunta, jonka keskus on Uspenskin katedraali Moskovassa. Filofei perusteli näkemystään Raamatun profeetallisilla kirjoilla. Vaikka Filofei ei tätä suoraan mainitse, hänen kirjeensä oli vastine Vasili III:n saksalaiselle lääkärille Nicholas Bülewille, joka oli astrologian harjoittaja ja kannatti idän ja lännen kirkkojen liittoutumista.
Merkitys
Kolmannen Rooman on väitetty muodostaneen keskeisen osan venäläisten itseymmärrystä aina 1500-luvulta saakka. Tämän käsityksen mukaan "Pyhä Venäjä" oli maailman valo, joka näytti tietä muillekin kansoille. Oppi olisi siirtynyt myös Neuvostoliittoon, joka esiintyi ihmiskunnan tiennäyttäjänä kohti tulevaa maanpäällistä paratiisia. Jotkut historioitsijat ovat torjuneet näkemyksen Venäjän messianistisesta itseymmärryksestä.
Umaijadien kalifaatti
Umaijadien kalifaatti (661–750) oli arabihallitsija Muawijan perustama ja Syyrian Damaskoksesta käsin toiminut valtakunta, joka islamilaisen perimätiedon mukaan oli profeetta Muhammedin perustaman umman ja oikeaanjohdettujen kalifien Rašidun-kalifaatin seuraajavaltio. Orientalisti Stefan Heidemann arvelee, että paimentolaisvalloittajat eivät aluksi katsoneet perustaneensa uutta valtiota, vaan pitivät itseään Rooman ja sen pääkaupungin Konstantinopolin edustaman vallan perillisinä. Tämä näkyi 600-luvun loppuun asti esiintyneinä yrityksinä valloittaa myös Konstantinopoli. Lisäksi se näkyi islamin eskatologiassa. Aikojen lopussa Jeesus palaa maan päälle yhdessä Mahdin kanssa sotimaan muslimina roomalaisia ja Antikristusta vastaan. Yksi lopun aikojen tapahtumista on Rooman viimeisen keisarin kuolema, minkä jälkeen hänen aarteensa joutuvat Jumalan asialla taistelevien haltuun.
Rudolfo Anaya
pienoiskuva|Rudolfo Anaya vuonna 2006. Rudolfo A. Anaya (30. lokakuuta 1937 – 28. kesäkuuta 2020 ) oli meksikolais-yhdysvaltalainen kirjailija. Hänen ensimmäinen julkaistu kirjansa oli Bless Me, Ultima (1972), nyttemmin eräs chicanokirjallisuuden klassikkoteoksista. Hänelle myönnettiin vuonna 2001 National Medal of Arts.
Anaya syntyi Uudessa Meksikossa ja opiskeli Uuden Meksikon yliopistossa. Hän puhui lapsuudenkodissaan yksinomaan espanjaa ja meni vuonna 1966 naimisiin Patricia Lawlessin kanssa.
Anayalle asui Albuquerquessa ja toimi englannin kielen emeritusprofessorina Uuden Meksikon yliopistossa. Hänelle myönnettiin muun muassa Premio Quinto Sol -palkinto.
Dagda (jumala)
thumb|Kuvassa keskellä esiintyvän suuren hahmon uskotaan olevan Dagda ja pyörän symboloivan joko hänen suurta vaurauttaan tai voimaansa. Yksityiskohta [[Gundestrupin kattilasta.]]
Kontula (Vuoksela)
Talvisodassa Kontulaa ei vallattu, mutta vuoden 1940 rauhansopimuksen mukaan se oli kuitenkin luovutettava ja väestö evakuoitiin muualle Suomeen. Jatkosodassa alue vallattiin takaisin vuonna 1941 ja väestö pääsi palaamaan koteihinsa, mutta 1944 oli alue taas luovutettava ja väestö evakuoitava. Nykyisin kylässä on jonkin verran asutusta, mutta se luetaan osaksi Räihärannan kylää.
Kontaktori
Kontaktori on suurikokoinen sähkömekaaninen kytkin, joka on sähköisesti ohjattava. Kontaktori on toiminnallisesti samanlainen kuin rele.
Ahriman’s Prophecy
Ahriman’s Prophecy on Amaranthin tekemä 16-bittinen RPG (Role Playing Game), jonka pelaamiseen vaaditaan korkeintaan seitsemää näppäintä (nuolet, enter, space ja esc).
Pavel Novák
Muuta
Novákin isä Pavel Sr. pelasi omalla urallaan hyökkääjänä Tšekin alemmissa sarjoissa. Pavel Jr. on verrannut itseään pelityyliltään David Pastrňákiin.
Borgarbyggð
Borgarbyggð on kunta Länsi-Islannissa. Siellä asuu 3 868 asukasta. Kunnan keskupaikka on Borgarnes; muita asutuskeskuksia ovat Hvanneyri, Bifröst, Varmaland ja Kleppjárnsreykir. Kunnassa sijaitsee Bifröstin yliopisto.
Puolimaraton
Naiset
Lähteet:
Hyper Police
Mangan eteneminen oli kesken vuonna 1997, kun Studio Pierrotin tuottama 25-osainen TV-animeversio tehtiin. Tämän vuoksi käsikirjoittajat joutuivat keksimään omia, sarjan aiemmasta tyylistä aika lailla poikkeavia juonenkäänteitään, joita MEE myöhemmin joutui mangassaan seuraamaan. Mangan edettyä animen tapahtumien ohi palasi se aiempaan tyyliinsä.
Taivalkosken vesivoimalaitos
Taivalkosken voimalaitos on Kemijoki Oy:n omistama vesivoimalaitos Kemijoessa Keminmaassa.
Ryan Diem
Ryan Diem (s. 1. heinäkuuta 1979) on yhdysvaltalainen uransa lopettanut amerikkalaisen jalkapallon pelaaja. 198-senttinen ja 145-kiloinen Diem pelasi koko ammattilaisuransa ulompana hyökkäyksen linjamiehenä NFL-liigan Indianapolis Coltsin joukkueessa. Hänet varattiin Coltsiin vuonna 2001 ja lopetti uransa kauden 2011 jälkeen.
Mont Peléen tulivuorenpurkaus 1902
250px|thumb|Mont Peléeltä nousevaa tuhkaa purkauksen jälkeen. Kuvattu 26. toukokuuta 1902.
Tausta
Ennen vuoden 1902 purkausta Saint-Pierre toimi Martiniquen pääkaupunkina, ja se tunnettiin Karibian Pariisina. Jo viikkoa ennen tuhoisaa purkausta Mont Peléellä oli havaittu sarja pienimuotoisia räjähdysmäisiä purkauksia, ja lisäksi tulivuoresta tuli tuhkaa Saint-Pierre alueelle. Vuorelta kaupunkiin tuli myös suuria määriä hyönteisiä ja käärmeitä, ja ennen purkausta käärmeiden puremiin menehtyikin noin 50 henkilöä. Neljä päivää ennen purkausta vuorella kävi siirtomaavirkailijoita, mutta heidän mielestään kaupungin evakuoiminen ei ollut tarpeellista. Vuoren rinteille syntyi myös kuuman veden täyttämiä lampia, joista yksi mureni. Alas valunut vesi tappoi eräästä tehtaasta 25 työntekijää 5. toukokuuta. Veden saavutettua meren se aiheutti myös suuren aallon.
Purkaus
240px|thumb|vasen|Tuhoutunutta St. Pierren kaupunkia. Kaupungin tuhonnut purkaus alkoi aamulla 8. toukokuuta. Tuolloin tulivuoren kraatterin seinämä luhistui, mikä aiheutti tuhatasteisen pyroklastisen tuhkapilven purkautumisen alas vuoren rinnettä kohti Saint-Pierreä yli 200 kilometrin tuntinopeudella. Kaupunkiin se osui noin kello 8. Varsinainen tuho tapahtui vain muutamissa sekunneissa ja useat kuolivat välittömästi. Kuuma kaasu sytytti myös kaupungin suuret rommivarastot, jolloin osa niistä räjähti ja osasta alkoi levitä palavaa nestettä kaupunkiin. Kaupungin satamaan saapuessaan kaasupilvi tuhosi 20 ankkurissa ollutta laivaa. Satamassa tuhoutui muun muassa höyrylaiva Grappler ja amerikkalainen purjealus Roraima. Kaksi Roraiman merimiestä pelastautui hyppäämällä mereen muiden saadessa surmansa. Englantilaisen höyrylaiva Roddamin onnistui ainoana sataman laivana paeta merelle.
Verve (yritys)
Verve, virallisesti Coronaria Verve, on suomalainen yritys, joka tarjoaa erilaisia moniammatillisia kuntoutuspalveluita, työurapalveluita ja terapiaa. Liikenne- ja tapaturmavakuutuskuntoutuksessa se tarjoaa sekä vakuuttajille että vakuutetuille toimintakykykuntoutuksen ohjaus- ja arviointipalveluita.
Kraitit
Elintavat
Kraitit elävät maassa ja liikkuvat pääosin öisin. Ne saalistavat lähinnä muita käärmeitä, mutta myös sammakoita, liskoja ja pieniä nisäkkäitä.
Lajit
Sukuun kuuluu 15 lajia:
Jeninin taistelu (1948)
Jeninin taistelu oli Israelin itsenäisyyssodan aikana käyty taistelu Jeninin kaupungin hallinnasta nykyisellä Palestiinan Länsirannalla 1. – 4. kesäkuuta 1948. Taistelu oli israelilaisten epäonnistunut yritys vallata irakilaisten ja paikallisten joukkojen puolustama Jenin.
Julien Guiomar
upright|pienoiskuva|Julien Guiomar vuonna 1972.
Luonnollinen anomalia
Muita kytkentöjä
tai
ja
António Mascarenhas Monteiro
thumb|250px|António Mascarenhas Monteiro (vas.) António Mascarenhas Monteiro (16. helmikuuta 1944 – 16. syyskuuta 2016 Praia ) oli kapverdeläinen poliitikko, joka edusti Demokratialiike-puoluetta (MPD). Kun maassa järjestettiin ensimmäiset monipuoluevaalit vuonna 1991, entisten oppositioryhmien yhteenliittymä MPD sai enemmistön parlamentissa ja Mascarenhas Monteiro valittiin presidentiksi. Vuonna 1996 hänet valittiin toiselle kaudelle.
Diarmaid ua Duibhne
Kuninkaan kaunis tytär Gráinne rakastuu Diarmaidiin. Gráinne lähestyy Diarmaidia, mutta aluksi tämä torjuu Gráinnen, sillä hänet on kihlattu Finnille, jolle Diarmaid on vannonut uskollisuutta. Gráinne kuitenkin sitoo Diarmaidin itseensä voimakkaalla valalla, geisillä, jonka mukaan nuorukaisen on vietävä hänet pois Taran hovista. Sen jälkeen Diarmaid ja Gráinne pakenevat yhdessä. Finn ryhtyy ajamaan heitä takaa halki Irlannin. Diarmaidin kasvatti-isä, nuoruuden ja rakkauden jumala Oenghus auttaa rakastavaisia heidän pakomatkallaan.
Henri Pescarolo
Henri Jacques William Pescarolo (s. 25. syyskuuta 1942 Pariisi, Ranska) on entinen ranskalainen kilpa-autoilija ja tallipäällikkö.
Illinois
Historia
Ennen eurooppalaisia nykyisen Illinoisin alueella eläneet kansat rakensivat Cahokian kaupungin, joka on Pohjois-Amerikan suurellisin esihistoriallinen löytöpaikka. Ensimmäiset eurooppalaiset alueella olivat ranskalaisia, mutta vuonna 1673 se siirtyi Pariisin rauhansopimuksessa Englannille.
Henri Pescarolo
Ura
Pescarolon lopetettua F1-uransa hän aloitti oman tallin Pescarolo Sportin. Talli kilpaili Le Mans Series -sarjassa ja Le Mansin 24 tunnin ajossa. Pescarolo on voittanut Le Mansin 24 tunnin ajon neljästi vuosina 1972, 1973, 1974 ja 1984. Hän on osallistunut kilpailuun kuljettajana ennätykselliset 33 kertaa ja tallin omistajana 15 kertaa vuoteen 2012 saakka (yhteensä 45 kertaa).
Illinois
Hallinto
Ylintä toimeenpanovaltaa käyttää kuvernööri.
Kehrääjälinnut
Kehrääjälinnut (Caprimulgiformes) on lintujen lahko, jonka lähes kaikki lajit ovat hyönteissyöjiä ja yölintuja. Lahko on saanut nimensä kehräämistä muistuttavan äänen takia.
Leo Franco
Leonardo "Leo" Noeren Franco (s. 20. toukokuuta 1977 San Nicolás, Argentiina) on argentiinalainen jalkapallomaalivahti. 188 senttimetriä pitkällä Leo Francolla on myös Italian kansalaisuus. Hän edustaa espanjalaista pelaavaa SD Huescaa.
Seurajoukkueet
Lyhyeksi jääneen Turkin vierailun jälkeen Leo palasi Espanjaan ja solmi kaksivuotisen sopimuksen Zaragozan kanssa. Ensimmäisellä kaudellaan Zaragozassa Leo oli aloituskokoonpanossa suurimmassa osassa liigaotteluista, mutta kaudella 2011–2012 Roberto nousi joukkueen ykkösvahdiksi eikä Leo pelannut yhtäkään ottelua. Kauden päätteeksi Leo harkitsi paluuta Argentiinaan, mutta Zaragozan valmennusjohto tarjosi hänelle kuitenkin uutta sopimusta. Heinäkuussa 2012 Leo allekirjoitti kahden vuoden jatkosopimuksen seuran kanssa.
Ragundan kirkko
Ragundan kirkko on kirkkorakennus Ruotsissa Ragundan kunnassa. Kirkon on suunnitellut Johan Fredrik Åbom vuonna 1846 ja se on vihitty käyttöön vuonna 1853.